CELEX: C2007/020/17
Language: da
Date: 2007-01-27 00:00:00
Title: Sag C-488/06 P: Appel iværksat den 27. november 2006 af L & D SA til prøvelse af dom afsagt af Retten i Første Instans (Fjerde Afdeling) den 7. september 2006 i sag T-168/04 — L & D SA mod KHIM

27.1.2007   
            
            
               DA
            
            
               Den Europæiske Unions Tidende
            
            
               C 20/12
            
         Appel iværksat den 27. november 2006 af L & D SA til prøvelse af dom afsagt af Retten i Første Instans (Fjerde Afdeling) den 7. september 2006 i sag T-168/04 — L & D SA mod KHIM
   (Sag C-488/06 P)
   (2007/C 20/18)
   Processprog: spansk
   Parter
   
      Appellant: L & D SA (ved abogado S. Miralles Miravet)
   
      Den anden part i appelsagen: Kontoret for Harmonisering i det Indre Marked (Varemærker og Design) og Julius Sämann Ltd
   Appellanten har nedlagt følgende påstande
   
               —
            
            
               Dommen afsagt af Retten i Første Instans ophæves i sin helhed.
            
         
               —
            
            
               Punkt 1 og 3 i konklusionen i afgørelsen truffet den 15. marts 2004 af Andet Appelkammer ved Harmoniseringskontoret annulleres, for så vidt som det herved blev fastslået dels, at Indsigelsesafdelingens afgørelse skulle annulleres delvist, og at der skulle gives afslag på registrering af det ansøgte varemærke for varer i klasse 3 og 5, dels, at hver af parterne skulle bære deres egne omkostninger i forbindelse med indsigelsessagen og klagesagen.
            
         
               —
            
            
               Harmoniseringskontoret tilpligtes at betale sagens omkostninger.
            
         Anbringender og væsentligste argumenter
   Tilsidesættelse af artikel 8, stk. 1, litra b), i forordning nr. 40/94 (1)
   
   Retten i Første Instans har tilsidesat artikel 8, stk. 1, litra b), i forordning nr. 40/94 ved at fastslå: i) at det ældre EF-varemærke nr. 91.991 havde særpræg, ii) at det ansøgte figurmærket med ordbestanddelen »Aire Limpio« nr. 252.288 og det ældre EF-figurmærke nr. 91.991 lignede hinanden, og iii) at der forelå risiko for forveksling.
   Tilsidesættelse af artikel 73 i forordning nr. 40/94
   Harmoniseringskontorets Indsigelsesafdeling (afgørelse af 25.2.2003) og appelkammeret (afgørelse af 15.3.2004) begrænsede prøvelsen til det ansøgte varemærke (»Aire Limpio« nr. 252.288) og det ældre EF-varemærke nr. 91.991. Retten i Første Instans støttede sig imidlertid endvidere på dokumenter, der vedrører andre varemærker, navnlig det internationale varemærke »ARBRE MAGIQUE« nr. 328.915. Begrundelsen for den appellerede dom henviser følgelig til et varemærke, som sagsøgte selv havde udelukket fra den sammenlignende analyse til afgørelse af, om der var risiko for forveksling. Appellanten havde således ikke mulighed for på tilstrækkelig vis at forsvare sig mod de påstande og oplysninger, der vedrørte andre varemærker end EF-varemærket 91.991, og som er grundlaget for konklusionen i den anfægtede dom fra Retten i Første Instans.
   
      (1)  Rådets forordning (EF) nr. 40/94 af 20.12.1993 om EF-varemærker (EFT 1994 L 11, s. 1).